CELEX: 32017R0238
Language: lv
Date: 2017-02-10 00:00:00
Title: Komisijas Regula (ES) 2017/238 (2017. gada 10. februāris), ar ko groza VI pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem

11.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 36/37
            
         KOMISIJAS REGULA (ES) 2017/238
   (2017. gada 10. februāris),
   ar ko groza VI pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 1. punktu,
   tā kā:
   
               (1)
            
            
               Patērētāju drošības zinātniskā komiteja (PDZK) 2008. gada 16. decembra atzinumā (2) secināja, ka, izmantojot benzofenonu-3 kā ultravioletā starojuma filtru koncentrācijā līdz 6 % (masas) kosmētiskajos saules aizsarglīdzekļos un koncentrācijā līdz 0,5 % (masas) visu veidu kosmētikas līdzekļos, lai aizsargātu sastāvu, netiek radīts risks cilvēku veselībai, izņemot kontaktalerģijas un fotoalerģiskas reakcijas risku.
            
         
               (2)
            
            
               Attiecīgi pašreizējā maksimālā koncentrācija 10 % (masas), kas ir noteikta benzofenona-3 izmantošanai par ultravioletā starojuma filtru kosmētikas līdzekļos, būtu jāsamazina līdz 6 % (masas).
            
         
               (3)
            
            
               Tāpēc būtu attiecīgi jāgroza Regula (EK) Nr. 1223/2009.
            
         
               (4)
            
            
               Jaunās maksimālās koncentrācijas piemērošana būtu uz laiku jāatliek, lai ražošanas nozarei dotu iespēju veikt vajadzīgās izmaiņas līdzekļu sastāvā. Konkrētāk, uzņēmumiem pēc šīs regulas stāšanās spēkā būtu jāatvēl sešu mēnešu periods vajadzīgo pasākumu veikšanai, lai tie varētu laist tirgū prasībām atbilstošus līdzekļus un pārtrauktu darīt pieejamus līdzekļus, kas laisti tirgū un neatbilst jaunajām prasībām par maksimālo koncentrāciju.
            
         
               (5)
            
            
               Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1223/2009 VI pielikumu groza saskaņā ar šīs regulas pielikumu.
   2. pants
   Šo regulu piemēro no 2017. gada 3. septembra.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 342, 22.12.2009., 59. lpp.
   
   
      (2)  SCCP 1201/08.
   
      PIELIKUMS
      Regulas (EK) Nr. 1223/2009 VI pielikumā 4. ierakstu aizstāj ar šādu:
      
         
                     Atsauces numurs
                  
                  
                     Vielas identifikācija
                  
                  
                     Nosacījumi
                  
                  
                     Lietošanas noteikumu un brīdinājumu formulējums
                  
               
                     Ķīmiskais nosaukums/INN/XAN
                  
                  
                     Kopīgais nosaukums sastāvdaļu glosārijā
                  
                  
                     
                        CAS numurs
                  
                  
                     EK numurs
                  
                  
                     Kosmētikas līdzekļa veids, ķermeņa daļas
                  
                  
                     Maksimālā koncentrācija gatavā maisījumā
                  
                  
                     Citi
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     “4
                  
                  
                     2-hidroksi-4-metoksibenzofenons/Oksibenzons
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Ne vairāk kā 0,5 %, lai aizsargātu produkta sastāvu
                  
                  
                     Satur benzofenonu-3 (1)”